**projektas**

**reg. Nr. T-217**

**2.15. darbotvarkės klausimas**

**Pasvalio rajono savivaldybės taryba**

**Sprendimas**

**Dėl viešo konkurso viešosios įstaigos pasvalio pirminės asmens sveikatos priežiūros centro vadovo pareigoms eiti organizavimo**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos darbo kodekso 25 straipsnio 6 dalimi, 41 straipsnio 3 dalimi, Lietuvos Respublikos sveikatos priežiūros įstaigų įstatymo 15 straipsnio 1 dalimi, Viešų konkursų Pasvalio rajono savivaldybės viešųjų sveikatos priežiūros įstaigų vadovų pareigoms eiti nuostatais, patvirtintais Pasvalio rajono savivaldybės tarybos 2013 m. gegužės 29 d. sprendimu Nr. T1-129 „Dėl Viešų konkursų Pasvalio rajono savivaldybės viešųjų sveikatos priežiūros įstaigų vadovų pareigoms eiti nuostatų patvirtinimo“ (su visais aktualiais pakeitimais), Pasvalio rajono savivaldybės taryba nusprendžia:

1. Organizuoti viešą konkursą viešosios įstaigos Pasvalio pirminės asmens sveikatos priežiūros centro vadovo pareigoms eiti.
2. Įpareigoti Pasvalio rajono savivaldybės administracijos direktorių:
	1. parengti Darbo kodekso ir Viešų konkursų Pasvalio rajono savivaldybės viešųjų sveikatos priežiūros įstaigų vadovų pareigoms eiti nuostatų reikalavimus atitinkantį viešo konkurso skelbimą ir organizuoti jo paskelbimą Valstybės tarnybos departamento, Pasvalio rajono savivaldybės ir VšĮ Pasvalio pirminės asmens sveikatos priežiūros centro interneto svetainėse;
	2. papildomai organizuoti informacijos apie paskelbtą viešą konkursą VšĮ Pasvalio pirminės asmens sveikatos priežiūros centro vadovo pareigoms eiti paviešinimą rajono laikraštyje „Darbas“ ir savaitraštyje „Lietuvos sveikata“.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-10-25

Suderinta DVS Nr. RTS-234

Pasvalio rajono savivaldybės tarybai

**AIŠKINAMASIS RAŠTAS**

**Dėl viešo konkurso viešosios įstaigos pasvalio pirminės asmens sveikatos priežiūros centro vadovo pareigoms eiti organizavimo**

**2019-10-25**

Pasvalys

**1. Problemos esmė**

Lietuvos Respublikos sveikatos priežiūros įstaigų įstatymo 15 straipsnio 1 dalyje nustatyta, kad viešųjų sveikatos priežiūros įstaigų vadovai į pareigas priimami viešo konkurso, kurį organizuoja savivaldybės taryba, būdu. Viešasis konkursas vadovo pareigoms eiti organizuojamas likus trims mėnesiams iki konkrečios įstaigos vadovo atleidimo dienos (viešosios įstaigos Pasvalio pirminės asmens priežiūros centro vadovo darbo santykiai (terminuota darbo sutartis) baigiasi 2020 m. kovo 1 d. suėjus darbo sutarties terminui (Lietuvos Respublikos sveikatos priežiūros įstaigų įstatymo 15 straipsnio pakeitimo įstatymo 2 straipsnio 5 dalis).

Konkurso organizavimas apima: konkurso paskelbimą; dokumentų pateikimą ir priėmimą; konkurso komisijos sudarymą; pretendentų atranką (Viešų konkursų Pasvalio rajono savivaldybės viešųjų sveikatos priežiūros įstaigų vadovų pareigoms eiti nuostatų (toliau – Nuostatai) 3 p.). Reikalavimai konkurso skelbimo turiniui bei jo paskelbimo šaltiniai nustatyti Nuostatų 4 ir 5 punktuose: „*Konkursas skelbiamas: Valstybės tarnybos departamento, Savivaldybės ir įstaigos, kurios vadovo pareigoms eiti skelbiamas konkursas, interneto svetainėse. Informacija apie konkursą gali būti skelbiama ir kituose informacijos šaltiniuose.“* (4 punktas), *„Konkurso skelbime nurodoma:* *konkursą skelbianti institucija;* *įstaigos, kurios vadovo pareigoms eiti skelbiamas konkursas, pavadinimas, teisinė forma, buveinė ir kodas;* *pareigos, kurioms skelbiamas konkursas; pareigybės aprašymas;* *bendrieji ir specialieji kvalifikaciniai reikalavimai pretendentams, papildoma kompetencija, nustatyti Kvalifikaciniuose reikalavimuose Lietuvos nacionalinės sveikatos sistemos biudžetinių ir viešųjų įstaigų, jų padalinių ir filialų vadovams;* *būtinų pateikti dokumentų sąrašas, jų pateikimo tvarka ir terminas;* *pretendentų atrankos būdas;* *teisės aktų, iš kurių užduodami klausimai pokalbio metu, sąrašas (Nuostatų 4 priedas);* *kur galima gauti išsamią informaciją apie skelbiamą konkursą (kontaktinė informacija).“* (5 punktas) bei Darbo kodekso 25 straipsnio 6 dalyje („*Darbo skelbime darbdavys privalo nurodyti informaciją apie siūlomo bazinio (tarifinio) darbo užmokesčio (valandinio atlygio arba mėnesinės algos, arba pareiginės algos pastoviosios dalies) dydį ir (arba) dydžio intervalą, išskyrus įstatymuose numatytus atvejus.“*).

VšĮ Pasvalio pirminės asmens sveikatos priežiūros centro vadovo mėnesinis darbo užmokestis susideda iš pastoviosios ir kintamosios darbo užmokesčio dalių (Lietuvos Respublikos sveikatos priežiūros įstaigų įstatymo 151 straipsnio 1 punktas). Šios įstaigos vadovo mėnesinio darbo užmokesčio pastoviosios dalies dydis nustatomas pagal Lietuvos Respublikos sveikatos priežiūros įstaigų įstatymo 151 straipsnyje pateiktas formules bei atsižvelgiant į jame nurodytus kriterijus. VšĮ Pasvalio pirminės asmens sveikatos priežiūros centro vadovo pastovioji mėnesinio darbo užmokesčio dalis (2817 Eur) nustatyta Savivaldybės tarybos 2019 m. rugsėjo 25 d. sprendimu Nr. T1-188 „Dėl viešosios įstaigos Pasvalio pirminės asmens sveikatos priežiūros centro vadovo mėnesinio darbo užmokesčio nustatymo“.

Kaip jau minėta aukščiau, skelbime turi būti nurodytas pretendentų atrankos būdas. Nuostatuose nurodyta, kad konkursas susideda iš dviejų dalių: pokalbio žodžiu (Nuostatų 21 ir 22 punktai) ir veiklos programos pristatymo (Nuostatų 23 punktas).

**2. Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma:

1. Savivaldybės tarybai priimti sprendimą organizuoti viešąjį konkursą viešosios įstaigos Pasvalio pirminės asmens sveikatos priežiūros centro vadovo pareigoms eiti.
2. Įpareigoti Pasvalio rajono savivaldybės administracijos direktorių: parengti Darbo kodekso ir Nuostatų reikalavimus atitinkantį viešo konkurso skelbimą ir organizuoti jo paskelbimą Valstybės tarnybos departamento, Savivaldybės ir VšĮ Pasvalio pirminės asmens sveikatos priežiūros centro interneto svetainėse; papildomai organizuoti informacijos apie paskelbtą viešą konkursą paviešinimą rajono laikraštyje „Darbas“ ir savaitraštyje „Lietuvos sveikata“.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė